
BIROUL PERMANENT AL CAMEREI DEPUTAŢILOR

Alăturat, vă înaintăm raportul Comisiei pentru cultură, arte, mijloace de informare în masă, asupra Propunerii legislative pentru instituirea Zilei Mărțișorului ca zi de sărbătoare națională, transmisă cu adresa nr.  Pl - x 650 din 4 decembrie 2019 şi înregistrată la Comisie cu nr.4 c-12/390/06.12.2019.

	
	PREŞEDINTE,

 Gigel - Sorinel ŞTIRBU


PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT  

asupra  Propunerii legislative pentru instituirea Zilei Mărțișorului 

ca zi de sărbătoare națională

În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru cultură, arte, mijloace de informare în masă a fost sesizată spre dezbatere în fond cu Propunerea legislativă pentru înstituirea Zilei Mărțișorului ca zi de sărbătoare națională, transmisă cu adresa nr. Pl-x 650 din 4 decembrie 2019 şi înregistrată la Comisia pentru cultură, arte, mijloace de informare în masă cu nr. 4c-12/390/06.12.2019.

Inițiativa legislativă a fost transmisă spre dezbatere şi avizare Comisiei pentru buget, finanţe şi bănci, Comisiei pentru administrație publică și amenajarea teritoriului, Comisiei pentru drepturile omului, culte și problemele minorităților naționale şi Comisiei juridice, de disciplină şi imunităţi. Până la data întocmirii raportului s-a primit avize favorabile din partea Comisiei pentru drepturile omului, culte și problemele minorităților naționale și Comisiei juridice, de disciplină şi imunităţi. 

În redactarea raportului, Comisia a avut în vedere avizul favorabil, cu observaţii şi propuneri, nr. 895 din 24.10.2019, emis de Consiliul Legislativ. 
Prin obiectul de reglementare şi conţinutul său, proiectul de lege face parte din categoria legilor ordinare. 

În calitate de primă Cameră sesizată, Senatul a respins iniţiativa legislativă în şedinţa din data de 2 decembrie 2019. 

Comisia a dezbătut propunerea legislativă în şedinţele din 4 și 11 februarie a.c... 
Propunerea legislativă are ca obiect de reglementare instituirea Zilei Mărţişorului ca zi de sărbătoare naţională. Potrivit expunerii de motive, demersul legislativ vizează „oficializarea, punerea în valoare şi promovarea unei sărbători populare româneşti ancestrale, incluse în patrimoniul universal”.
În conformitate cu prevederile art. 54 din Regulamentul Camerei Deputaţilor, republicat, la lucrările Comisiei a participat, în calitate de invitat, domnul Liviu Brătescu, secretar de stat în Ministerul Culturii. 
Raportul Comisiei a fost adoptat cu majoritatea voturilor parlamentarilor prezenţi (7 voturi pentru, 1 vot împotrivă și 3 abțineri).

Potrivit prevederilor art. 75 din Constituţia României, republicată, şi ale art. 92 din Regulamentul Camerei Deputaţilor, republicat, Camera Deputaţilor este Cameră decizională. 
În urma dezbaterilor şi a opiniilor exprimate, Comisia pentru cultură, arte, mijloace de informare în masă propune plenului adoptarea Propunerii legislative pentru instituirea Zilei Mărțișorului ca zi de sărbătoare națională, cu amendamentele cuprinse în Anexa ce face parte integrantă din prezentul raport.
       PREŞEDINTE,

                                   SECRETAR,
Gigel – Sorinel ŞTIRBU
                          Beatrice TUDOR














Anexa

Amendamente admise
la Propunerea legislativă pentru instituirea Zilei Mărțișorului 

ca zi de sărbătoare națională
	Nr. Crt.
	Text propunere legislativă
	Text propus de comisie

(Autorul amendamentului)
	Motivarea amendamentului

	1
	LEGE pentru instituirea Zilei Mărțișorului ca zi de sărbătoare națională
	Nemodificat.
	

	2
	Articolul 1.  Se instituie ziua de 1 martie – Ziua Mărțișorului, ca zi de sărbătoare națională.
	Art. 1. - Se instituie ziua de 1 martie – Ziua Mărțișorului, ca zi de sărbătoare națională.
(Amendament propus de Comisie)
	Amendament de tehnică legislativă.

	3.
	   Articolul 2. Ziua Mărțișorului poate fi marcată de către autoritățile publice centrale și locale și de celelalte instituții ale statului, de către societatea civilă și persoane fizice și juridice de drept public ori privat, prin organizarea și/sau participarea, în țară și peste hotare, la programe și manifestări educative, de voluntariat, cu caracter social, cultural, artistic sau științific, dedicate acestei sărbători naționale, luând în considerare combinația culorilor albă și roșie drept culori specifice ale zilei. 
	Art. 2. - Ziua Mărțișorului poate fi marcată de către autoritățile administrației publice centrale și locale și de celelalte instituții ale statului, de către societatea civilă și persoane fizice sau juridice de drept public ori privat, prin organizarea și/sau participarea, în țară și peste hotare, la programe și manifestări educative, de voluntariat, cu caracter social, cultural, artistic sau științific, dedicate acestei sărbători naționale.
(Amendament propus de Comisie)
	Amendament de tehnică legislativă.

	4.

	  Articolul 3. Autoritățile administrației centrale și locale pot acorda sprijin logistic și pot aloca fonduri din bugetele proprii în verderea organizării și derulării în bune condiții a manifestărilor prevăzute la art. 2, în limita alocațiilor bugetare aprobate.
	Art. 3. - Autoritățile administrației publice centrale și locale pot acorda sprijin logistic și pot aloca fonduri din bugetele proprii în verderea organizării și derulării în bune condiții a manifestărilor prevăzute la art. 2, în limita alocațiilor bugetare aprobate.

(Amendament propus de Comisie)
	Amendament de tehnică legislativă.


	5.
	  Articolul 4. Societatea Română de Radiodifuziune și Societatea Română de Televiziune, în calitate de servicii publice, pot include în programele lor emisiuni culturale ori aspecte de la manifestările dedicate acestei sărbători în țară sau peste hotare.
	Art. 4. - Societatea Română de Radiodifuziune și Societatea Română de Televiziune, în calitate de servicii publice, pot include în programele lor emisiuni culturale ori aspecte de la manifestările dedicate acestei sărbători în țară sau peste hotare.
(Amendament propus de Comisie)
	Amendament de tehnică legislativă.





     PREŞEDINTE,

                                                   
                SECRETAR,


        Gigel – Sorinel ŞTIRBU                                          
                                  Beatrice TUDOR

